CELEX: 22007D0461
Language: hu
Date: 2007-05-25 00:00:00
Title: 2007/461/EK: Az AKCS-EK Miniszterek Tanácsának 2/2007 határozata ( 2007. május 25. ) az afrikai békeprogram célkitűzéseire nyújtandó, a Bizottság által kezelendő kétoldalú kiegészítő hozzájárulások engedélyezéséről

5.7.2007   
            
            
               HU
            
            
               Az Európai Unió Hivatalos Lapja
            
            
               L 175/35
            
         
      AZ AKCS-EK MINISZTEREK TANÁCSÁNAK 2/2007 HATÁROZATA
   
   (2007. május 25.)
   az afrikai békeprogram célkitűzéseire nyújtandó, a Bizottság által kezelendő kétoldalú kiegészítő hozzájárulások engedélyezéséről
   (2007/461/EK)
   AZ AKCS–EK MINISZTEREK TANÁCSA,
   tekintettel a Cotonouban 2000. június 23-án aláírt és Luxemburgban 2005. június 25-én az említett AKCS-EK partnerségi megállapodást módosító megállapodással (1) felülvizsgált, az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti partnerségi megállapodásra (2) és különösen annak I. melléklete 8. bekezdésére,
   mivel:
   
               (1)
            
            
               Az AKCS-EK Miniszterek Tanácsának a kilencedik EFA hosszú távú fejlesztési keretéből az afrikai békeprogram létrehozása érdekében források felhasználásáról szóló, 2003. december 11-i 3/2003 határozata (3) rendelkezik az afrikai békeprogram létrehozásához szükséges pénzügyi támogatásról.
            
         
               (2)
            
            
               Az Általános Ügyek és Külkapcsolatok Tanácsa 2007. március 5-i ülésén elismerte, hogy sürgős intézkedésre van szükség az Afrikai Unió dárfúri (Szudán) békefenntartó missziójának (AMIS) finanszírozása érdekében.
            
         
               (3)
            
            
               A becslések szerint a tizedik Európai Fejlesztési Alap (EFA) hatálybalépéséig az AKCS-n belüli keretben meghatározott, az afrikai békeprogram feltöltésére szolgáló források nem lesznek elegendőek ahhoz, hogy az AMIS addig az időpontig működhessen. Az EU tagállamai ezért kijelentették, hogy készek kétoldalú alapon kiegészítő hozzájárulást nyújtani. Ezeket a kiegészítő hozzájárulásokat az afrikai békeprogram keretében össze kell gyűjteni, és a Bizottság kezelésébe kell helyezni annak érdekében, hogy a tizedik EFA hatálybalépéséig a pénzeszközök felhasználása összehangoltabb és ellenőrzöttebb módon történjen.
            
         
               (4)
            
            
               A tagállamok kormányainak a Tanács keretében ülésező képviselőinek a 9. Európai Fejlesztési Alap (EFA) pénzeszközei terhére történő kötelezettségvállalások határidejének meghatározásáról szóló, 2005. május 30-i 2005/446/EK határozata (4) értelmében a kilencedik EFA pénzeszközei 2007. december 31. után már nem köthetők le.
            
         
               (5)
            
            
               Ezért rendelkezni kell arról, hogy az EU tagállamai a Bizottság irányításával kiegészítő hozzájárulásokat tehessenek az afrikai békeprogram célkitűzéseinek támogatására,
            
         A KÖVETKEZŐKÉPPEN HATÁROZOTT:
   1. cikk
   Önkéntes hozzájárulások
   2007. szeptember 30-ig a pénzügyi jegyzőkönyv alapján bármely uniós tagállam kiegészítő önkéntes hozzájárulást bocsáthat a Bizottság rendelkezésére az afrikai békeprogram célkitűzéseinek támogatására.
   A hozzájárulásokat a Bizottság kezeli az afrikai békeprogram keretében, a kilencedik Európai Fejlesztési Alap eljárásaival összhangban, a visszavont kötelezettségvállalások kivételével, amelyeket a tagállamoknak önkéntes kiegészítő hozzájárulásaik arányában térítenek vissza.
   2. cikk
   Hatálybalépés
   Ez a határozat az elfogadásának napján lép hatályba.
   
      Kelt Brüsszelben, 2007. május 25-én.
      
         
            az AKCS-EK Miniszterek Tanácsa részéről
         
         
            az elnök
         
         Mohlabi K. TSEKOA
         
      
   
   
      (1)  HL L 209., 2005.8.11., 27. o. Az 5/2005 határozat (HL L 287., 2005.10.28., 1. o.) értelmében ideiglenesen alkalmazott megállapodás.
   
      (2)  HL L 317., 2000.12.15., 3. o.
   
      (3)  HL L 345., 2003.12.31., 108. o.
   
      (4)  HL L 156., 2005.6.18., 19. o.